**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL PRITARIMO LAZDIJŲ R. VEISIEJŲ SIGITO GEDOS GIMNAZIJOS IKIMOKYKLINIO UGDYMO PROGRAMAI**

2021 m. birželio 18 d. Nr. 34-823

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo įstatymo 7 straipsnio 4 dalimi, Ikimokyklinio ugdymo programų kriterijų aprašo, patvirtinto Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 „Dėl Ikimokyklinio ugdymo programų kriterijų aprašo“, 3 punktu, Lazdijų rajono savivaldybės taryba nusprendžia:

1. Pritarti Lazdijų r. Veisiejų Sigito Gedos gimnazijos ikimokyklinio ugdymo programai (pridedama).

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Asta Zablackienė, tel. 8 612 97 406

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO LAZDIJŲ R. VEISIEJŲ SIGITO GEDOS GIMNAZIJOS IKIMOKYKLINIO UGDYMO PROGRAMAI“ PROJEKTO**

**AIŠKINAMASIS RAŠTAS**

2021 m. birželio 11 d.

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos švietimo įstatymo 7 straipsnio 4 dalimi, Ikimokyklinio ugdymo programų kriterijų aprašo, patvirtinto Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 „Dėl Ikimokyklinio ugdymo programų kriterijų aprašo“, 3 punktu.

Ikimokyklinio ugdymo programų kriterijų aprašas, patvirtintas Lietuvos Respublikos švietimo ir mokslo ministro 2005 m. balandžio 18 d. įsakymu Nr. ISAK-627 „Dėl Ikimokyklinio ugdymo programų kriterijų aprašo“, įpareigoja švietimo teikėjus, vykdančius ikimokyklinį ugdymą, rengti ir sistemingai atnaujinti ikimokyklinio ugdymo programas.

Sprendimo projekto tikslas – pritarti Lazdijų r. Veisiejų Sigito Gedos gimnazijos ikimokyklinio ugdymo programai. Programa parengta vadovaujantis Lietuvos Respublikos švietimo, mokslo ir sporto ministerijos parengtomis Ikimokyklinio ugdymo metodinėmis rekomendacijomis, Ikimokyklinio amžiaus vaikų pasiekimų aprašu. Šiuo metu įstaiga ikimokyklinį ugdymą vykdo vadovaudamasi 2016 metais patvirtinta Lazdijų r. Veisiejų Sigito Gedos gimnazijos ikimokyklinio ugdymo programa. Projektu teikiamoje ikimokyklinio ugdymo programoje atnaujintas ugdymo priemonių, reikalingų šiuolaikiškam ugdymo turiniui įgyvendinti, sąrašas, detaliau aprašomos 1-6 metų amžiaus vaikų kompetencijos (socialinės, komunikavimo, pažinimo, sveikatos saugojimo, meninės).

Parengtas sprendimo projektas neprieštarauja galiojantiems teisės aktams.

Priėmus sprendimą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė rajono savivaldybės administracijos Švietimo, kultūros ir sporto skyriaus vyr. specialistė Asta Zablackienė.

Vyr. specialistė Asta Zablackienė